สวัสดีครับ อันนี้กังวลมากเลย รบกวนช่วยรีบตอบหน่อยได้ไหมครับพ่อของผมเป็นเบาหวาน และมีค่าไตแย่จนเกือบได้ฟอกไต รักษายังไงอาการก็ทรงๆบ้าง แย่ลงบ้าง ญาติเลยแนะนำให้ทานถั่งเช่าแบรนด์นึง (เอสถั่งเช่า) ประมาณ 2 เดือนไปตรวจ ค่าไตดีขึ้น และค่าน้ำตาลก็ดีขึ้นมากเลยถามพ่อผมว่าไปทำอะไรมา พ่อผมเลยตอบว่า ทานเอสถั่งเช่า ก็เลยบอกให้พ่อผมหยุดทาน แต่ที่บ้านกังวลว่าจะกลับมาทรุดแบบเดิมอีก ไม่ทราบว่าควรต้องทำยังไงครับ กังวลมาก กลัวว่าให้พ่อหยุดทานถั่งเช่าแล้วอาการจะกลับมาแย่อีก รบกวนช่วยด้วยครับขอบครับ
สวัสดีค่ะ โรคไตเสื่อมเป็นโรคที่เป็นเรื้อรัง ทำให้การทำงานของไตค่อยๆลดลง สาเหตุของไตเสื่อมเช่นความดันโลหิตสูง เบาหวาน ผลข้างเคียงจากยา การติดเชื้อแบคทีเรีย ปัญหาเกี่ยวกับระบบทางเดินปัสสาวะ เช่น ลิ่มเลือดอุดตันในทางเดินปัสสาวะ ต่อมลูกหมากโตในเพศชาย นิ่วในไต จึงควรรักษาสาเหตุดังกล่าวมาเพื่อชะลอการเสื่อมของไตไม่แนะนำให้รับประทานยาหรืออาหารเสริมหรือสมุนไพรใดๆก็ตามที่แพทย์ไม่ได้สั่งเพื่อหวังผลในการชะลอหรือรักษาโรคไต เพราะอาจจะยิ่งทำให้ไตเสื่อมได้มากขึ้น เพราะเราไม่ทราบส่วนประกอบที่แน่นอน และจะเพิ่มงานให้ไตต้องทำงานในการขับของเหล่านั้นออกมาอีก ควรรักษากับแพทย์แผนปัจจุบันและรับยาเรื่องเบาหวานอย่างเหมาะสม เพื่อชะลอความเสื่อมของไตค่ะ